Diari Oficial de la Generalitat Valenciana


Sumari del DOGV 7748, del 29-03-2016 (2016/2045)

RESOLUCIÓ de 10 de març de 2016, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2016 les subvencions per al desenvolupament de programes i serveis de promoció d'autonomia de persones amb diversitat funcional.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7748

Data del DOGV
:   29-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/2045


Data del document
:   10-03-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 10 de març de 2016, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2016 les subvencions per al desenvolupament de programes i serveis de promoció d'autonomia de persones amb diversitat funcional. [2016/2045]  
Mitjançant l'Ordre 1/2016, de 20 de gener (DOCV 7705, 26.01.2016), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat, es disposen en el títol II, capítol III, les bases per a la concessió de subvencions per al desenvolupament de programes i serveis per a persones amb diversitat funcional.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
1. Convocar per a l'exercici 2016 les subvencions per al desenvolupament de programes i serveis de promoció d'autonomia de persones amb diversitat funcional, regulades en l'Ordre 1/2016, de 20 de gener (DOCV 7705, 26.01.2016), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat.  
2. Podran ser objecte de subvenció els programes i serveis per a persones amb diversitat funcional inclosos en l'annex II de l'esmentada ordre.  
  
Segon. Beneficiaris  
1. Podran sol·licitar les subvencions les organitzacions o entitats privades sense ànim de lucre que desenvolupen programes i serveis socials especialitzats per a persones amb diversitat funcional.  
2. Els beneficiaris hauran de complir els requisits que estableix l'article 18 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
3. Cada entitat podrà sol·licitar subvenció per a un màxim de cinc programes o serveis, i haurà d'establir el seu ordre de prioritat en la seua sol·licitud.  
  
Tercer. Finançament  
Les subvencions contingudes en la present convocatòria es concediran a càrrec del pressupost de la Generalitat per a 2016, secció 16, servei 03, programa pressupostari 313.40, Diversitat Funcional, capítol IV, en la línia pressupostària i per l'import que es detalla a continuació:  
  
Denominació: Programes per a la promoció de l'autonomia personal  
  
Línia de subvenció: S7145  
Consignació pressupostària: 2.753.790,10 -  
Procedència i quantia dels fons:  
 Propis no condicionats: 2.753.790,10 -  
  
Quart. Termini i lloc en què han de presentar-se les sol·licituds  
1. El termini de presentació de les sol·licituds serà de vint dies naturals a comptar des de l'endemà de la publicació de la present resolució en el Diari Oficial de la Comunitat Valenciana.  
2. La sol·licitud de subvenció podrà ser formalitzada per mitjà de la presentació i emplenament de l'imprés de sol·licitud, d'acord amb el model de l'annex I d'esta resolució.  
Aquest model de sol·licitud està a disposició dels interessats en el portal de la Generalitat (www.gva.es), accedint als apartats «Guia Prop», «Tràmits i Serveis».  
3. Les sol·licituds, junt amb la documentació requerida, que s'assenyala en l'article següent, es presentaran preferentment en el registre d'entrada de les direccions territorials d'Igualtat i Polítiques Inclusives corresponent al municipi en què resideix el sol·licitant, sense perjudici de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Cinqué. Documents i informació que ha d'acompanyar a la sol·licitud  
A la sol·licitud, degudament emplenada i subscrita pel representant de l'entitat, s'acompanyarà:  
a) Memòria del programa, servei o pla d'actuació per a l'exercici sol·licitat. El contingut mínim de la memòria haurà d'incloure:  
- Denominació del programa o servei, la seua tipologia d'acord amb el que es preveu en l'annex II de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, i persones usuàries a què va dirigit.  
- Anàlisi de situació i justificació de la seua necessitat (àmbit geogràfic de la iniciativa, nombre d'usuaris previstos, descripció de les accions a desenvolupar, calendari d'actuacions i horari d'atenció a les persones usuàries, complementarietat amb altres recursos i aplicació o proposta d'implantació d'un sistema de qualitat, que permeta l'adequada avaluació i seguiment del programa o servei i la valoració del grau de satisfacció dels usuaris).  
- Capacitat tècnica i de gestió de l'entitat (disponibilitat de locals, recursos materials i professionals, caldrà especificar-ne persona responsable i currículum professional, i cooperació amb altres institucions).  
  
- Capacitat financera de l'entitat (pressupost anual de l'entitat, previsió d'ingressos i despeses del programa o servei).  
La memòria es presentarà en suport paper i en suport informàtic (CD o memòria USB).  
b) Autorització de consulta telemàtica de dades per a ajudes i subvencions de la Conselleria d'Igualtat i Polítiques Inclusives, que consta com annex II.  
c) Sol·licitud d'alta de domiciliació bancària emplenada, segons model oficial aprovat per Ordre 18/2011, de 17 de juny (DOCV 6548, 21.06.2011), de la Conselleria d'Economia Hisenda i Ocupació, que consta com a annex III, en cas de nou perceptor o canvi de compte bancari.  
  
Sisé. Termini de resolució i notificació  
1. El termini màxim per a resoldre i notificar la resolució serà de quatre mesos a comptar des de la publicació de la present convocatòria en el Diari Oficial de la Comunitat Valenciana.  
2. Transcorregut el termini abans mencionat sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu. Tot això, sense perjudici que subsistesca l'obligació legal de l'Administració de resoldre expressament sobre la petició formulada.  
3. Correspon, en tot cas, a la persona titular de la Direcció General de Diversitat Funcional la resolució de les sol·licituds de subvencions, amb un informe previ i proposta de la Comissió d'Avaluació.  
  
Seté. Mitjans de notificació  
La resolució del procediment es notificarà als interessats, ajustant-se al que disposa l'article 58 del llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La pràctica de l'esmentada notificació s'ajustarà a les disposicions contingudes en l'article 59 de l'esmentada llei.  
  
  
Huité. Recursos  
Les resolucions que es dicten d'acord amb el que disposa l'article anterior posaran fi a la via administrativa i en contra es podrà interposar un recurs potestatiu de reposició en el termini d'un mes a comptar des de l'endemà de la seua notificació o bé directament recurs contenciós administratiu en el termini de dos mesos a comptar des de l'endemà de la seua notificació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Nové. Criteris de valoració de les sol·licituds  
1. La valoració de les sol·licituds de subvenció s'efectuarà atenent als criteris següents, que hauran d'estar reflectits en la memòria del programa, servei o pla d'actuació:  
a) Interés i repercussió social del programa o servei. Es valorarà fins a un màxim de 50 punts, de la manera següent:  
a.1) Necessitats socials que cobreix, es valorarà fins a 20 punts.  
  
a.2) Nombre d'usuaris o persones beneficiàries, es valorarà fins a 10 punts.  
a.3) Sector social a què es dirigeixen per a donar continuïtat a les actuacions, es valorarà en atenció al col·lectiu atés, fins a 10 punts.  
  
a.4) Cobertura territorial, es valorarà fins a 10 punts.  
b) La qualitat del programa o servei a desenvolupar. Es valorarà fins a un màxim de 20 punts, de la manera següent:  
- Objectius, coherència de mitjans i fins: fins a 5 punts.  
- Metodologia (contingut de les actuacions, horari i calendari, descripció d'accions concretes i mitjans d'avaluació): fins a 10 punts.  
  
- Caràcter innovador de mesures i propostes: fins a 5 punts.  
c) Experiència acreditada de l'entitat sol·licitant. Es valorarà fins a un màxim de 10 punts.  
d) Viabilitat econòmica (adequació del pressupost, previsió de despeses i ingressos ajustats i capacitat de finançament de l'entitat amb recursos econòmics propis i d'altres ens públics o privats). Es valorarà fins a un màxim de 10 punts.  
e) Altres criteris funcionals o d'interés social (clàusules socials). Es valorarà fins a un màxim de 10 punts, d'acord amb els criteris de valoració següents:  
A. L'experiència acreditada de l'entitat i de l'equip humà en matèria específica d'igualtat de gènere de persones amb discapacitat i del seu personal, en què s'assenyale actuacions i treballs realitzats en els tres últims anys, i també titulació, formació i experiència específica en matèria de gènere. Este criteri es valorarà amb un màxim de tres punts, a raó d'un punt per any acreditat d'implantació d'un pla d'igualtat.  
  
Així mateix, es valorarà amb un màxim de tres punts si l'entitat, que no està obligada a disposar d'este, es compromet a elaborar i implantar un pla d'igualtat abans del 30 de juny de 2016.  
B. La creació d'ocupació per a persones amb un grau de discapacitat igual o superior al 33 per cent, a través de l'execució de les activitats objecte de subvenció. Este criteri es valorarà amb un màxim de set punts, de la manera següent:  
- Per acreditar l'entitat tindre en la seua plantilla un nombre superior al tres per cent de persones amb discapacitat treballant, 7 punts.  
- Per acreditar l'entitat tindre en la seua plantilla un nombre superior al dos per cent, però inferior al tres per cent, de persones amb discapacitat treballant, 3 punts.  
- Per comprometre's a contractar i integrar en la plantilla de l'empresa una persona amb discapacitat en el programa o servei subvencionat o un altre servei dependent de l'entitat per un període mínim de sis mesos: 3,50 punts per cada treballador.  
- Per comprometre's a contractar i integrar en la plantilla de l'empresa una persona amb discapacitat en el programa o servei subvencionat o un altre servei dependent de l'entitat per un període mínim d'un any: 7 punts.  
2. Les sol·licituds hauran d'obtindre una puntuació mínima de 60 punts, sobre la puntuació global màxima de 100 punts, per a la concessió de la subvenció.  
  
Deu. Criteris per a determinar l'import de la subvenció  
1. La dotació pressupostària es distribuirà de manera proporcional a la puntuació obtinguda i al cost del projecte, fins a esgotar el crèdit disponible.  
2. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat, supere el cost de l'activitat subvencionada.  
  
  
  
Onze. Condicions de la concessió de subvenció  
1. Els beneficiaris de la subvenció tenen l'obligació general de realitzar l'activitat que fonamente la concessió de la subvenció en la forma i condicions establides en la resolució.  
2. A més de les obligacions que amb caràcter general s'estableixen en l'article 14 de la Llei 38/2003, de 23 de novembre, General de Subvencions, i en l'article 19 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusiva, s'estableixen les obligacions específiques següents dels beneficiaris:  
a) Atindre's als criteris de coordinació i planificació que establesca la direcció general competent en matèria de persones amb diversitat funcional, a fi de racionalitzar i optimitzar l'ús dels recursos disponibles en matèria de serveis socials.  
b) Comunicar a la direcció general i a la direcció territorial corresponent la sol·licitud i la concessió de tota ajuda per part d'altres organismes públics o privats. Podrà ser causa de minoració i reintegrament de les quantitats indegudament percebudes, l'incompliment d'aquesta obligació.  
c) Formalitzar els documents de seguiment tècnic i financer elaborats per la direcció general competent en matèria de persones amb diversitat funcional, i assumir les actuacions de control financer que corresponen a la Intervenció General de la Generalitat en relació amb la subvenció.  
d) No alterar la finalitat de les subvencions i complir amb les obligacions que estableix la legislació vigent per als perceptors de fons públics.  
e) Facilitar la inspecció i el control de la conselleria competent en matèria d'igualtat i polítiques inclusives.  
f) Deixar constància expressa de la condició de programa o servei subvencionat per la Generalitat en qualsevol relació amb tercers.  
  
Dotze. Règim de lliurament de pagaments  
1. El pagament de la subvenció per a programes i serveis per a persones amb diversitat funcional es realitzarà d'acord amb el règim de lliurament especial de pagaments anticipats que per a determinades transferències corrents estableix l'article 34.1.c de la Llei 11/2015, de 29 de desembre, de Pressupostos de la Generalitat per a l'exercici 2016, en els termes següents:  
a) Podran lliurar-se immediatament, una vegada concedides, fins al 65 per cent de l'import de la subvenció i el 35 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
b) Els percentatges, dins dels límits a què es refereix l'apartat precedent, podran ser fraccionats, en cas que siga necessari, en un nombre més gran de pagaments anticipats, fins a completar l'assenyalat límit de percentatge màxim, mantenint la resta de condicions per al seguiment i control dels objectius de la subvenció.  
2. En tot cas, les persones que resulten beneficiàries de la subvenció, durant el mes de gener de l'exercici següent, hauran de justificar la totalitat de l'import de la subvenció, moment a partir del qual es procedirà a la liquidació d'aquesta, de la qual podrà derivar-se una regularització, que implicarà l'exigència de reintegrament dels imports indegudament percebuts, cas que la justificació fora insuficient.  
  
  
Tretze. Forma i termini de justificació de les subvencions  
1. La justificació de la subvenció es realitzarà per mitjà de la presentació davant de la direcció territorial d'Igualtat i Polítiques Inclusives de la documentació necessària per a acreditar la despesa realitzada, i s'hi haurà d'incloure:  
a) Documents acreditatius de la despesa corresponent a les despeses del personal que participa en la realització del programa o servei i els documents acreditatius del pagament a la Seguretat Social de les quotes relatives a les cotitzacions socials dels treballadors.  
b) Quan existesquen persones que col·laboren en els programes a canvi d'una gratificació, hauran de presentar-se els rebuts justificatius de la despesa, en què conste el nom de l'entitat i el nom, cognoms i DNI de la persona col·laboradora. Així mateix, si hi ha persones treballant en el programa o servei en virtut de contractes de prestació de serveis, hauran d'aportar-se les corresponents factures emeses pels esmentats professionals, i també la documentació acreditativa que aquests compleixen els requisits exigits per la legislació tributària vigent.  
c) Rebut del pagament de l'assegurança de responsabilitat civil i d'accidents que cobresca al personal que intervé, inclòs, si és el cas, el personal voluntari i la totalitat dels usuaris del programa o servei.  
d) Declaració responsable de la persona titular o responsable del centre de les despeses generals i de funcionament del centre, desglossats per conceptes. D'acord amb el que disposa l'article 84 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, en aquest supòsit, la revisió de les factures o documents de valor probatori anàleg que, si és el cas, formen part del compte justificatiu, hauran de ser objecte de comprovació en els quatre anys següents sobre la base d'una mostra representativa, sense perjudici de les especialitats previstes en l'apartat 3 de l'article 75 de l'esmentat reglament.  
La direcció territorial competent podrà, en qualsevol moment, sol·licitar la presentació de les factures acreditatives de les despeses efectuades, sense perjudici del que disposa el paràgraf anterior.  
2. Les factures acreditatives de les despeses realitzades hauran de reunir els requisits arreplegats en el Reial Decret 1619/2012, de 30 de novembre, pel qual s'aprova el reglament pel qual es regulen les obligacions de facturació, i s'haurà de presentar originals o còpies compulsades.  
Prèviament al seu fotocopiat, el servei corresponent haurà de marcar els originals amb un segell o diligència en el qual s'indique el número d'expedient per a la justificació dels quals han sigut presentats.  
  
3. Per a la justificació de despeses, s'haurà de presentar, al final de l'exercici, una memòria que arreplegue totes les despeses i les activitats realitzades. El contingut mínim de la memòria serà el següent:  
- Breu contingut d'actuacions realitzades.  
- Relació de persones usuàries del programa o servei, amb indicació del seu DNI, subscrita per la persona titular o responsable de l'entitat.  
  
- Resum econòmic. Estat de liquidació del programa o servei, desglossat per origen de finançament i per conceptes de despesa.  
- Objectius aconseguits, quantificats i valorats.  
La memòria es presentarà en suport paper i en suport informàtic (CD o memòria USB).  
4. El termini màxim per a la justificació del lliurament de la primera bestreta de la subvenció finalitzarà el 31 d'octubre de 2016.  
5. El termini màxim de justificació de les despeses restant serà el dia 31 de gener de 2017.  
6. L'incompliment del termini màxim de justificació de les subvencions podrà donar lloc al desistiment sense efectes de l'ajuda, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes, computat en els mateixos termes, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que els interessats puguen presentar qualsevol altre que estimen pertinent.  
  
València, 10 de març de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.